

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKO VIJEĆE**

KLASA: 024-01/24-01/001

URBROJ: 2140-28-01-24-4

Sveti Križ Začretje, 06.09.2024.

**P O Z I V**

**NA 21. SJEDNICU OPĆINSKOG VIJEĆA**

**SVETI KRIŽ ZAČRETJE**

Sazivam 21. sjednicu Općinskog vijeća Sveti Križ Začretje, koja će se održati:

**u četvrtak, 12.09.2024. godine u 19.00 sati**

 **Sjednica će se održati u zgradi Općine, Trg hrvatske kraljice Jelene 1**

**D N E V N I R E D**

1. Verifikacija zapisnika sa 20. sjednice Općinskog vijeća održane 02.09.2024. godine
2. Odluka o donošenju V. Izmjena i dopuna Prostornog plana uređenja Općine Sveti Križ Začretje
3. Vijećnička pitanja
4. Donošenje Odluke o usvajanju izvješća o radu Općinskog načelnika za razdoblje 01.01.-30.06.2024. godine
5. Donošenje Odluke o davanju suglasnosti za osnivanje prava služnosti na nekretnini kč.br. 3321, k.o. Donja Pačetina
6. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, kč.br. 1136/9 k.o. Mirkovec te raspisivanju ponovljenog Javnog natječaja
7. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, kč.br. 959/2 k.o. Vrtnjakovec te raspisivanju ponovljenog Javnog natječaja
8. Donošenje Odluke o prodaji nekretnine u vlasništvu Općine Sveti Križ Začretje kč.br. 1653/1 k.o. Pustodol
9. Donošenje Odluke o dodjeli javnih priznanja za 2024 .godinu
10. Pitanja i prijedlozi

**Materijali za sve točke dnevnog reda dostavljeni su Vam uz materijale za 20. sjednicu Općinskog vijeća**.

**Napomena vezana uz točku 2. Donošenje Odluke o V. izmjenama i dopunama Prostornog plana uređenja Općine Sveti Križ Začretje: u materijalima se dostavlja tekstualni dio (Odluka), dok je grafički dio elaborata Konačnog prijedloga plana objavljen na internet stranici Općine Sveti Križ Začretje** [**https://sveti-kriz-zacretje.hr/**](https://sveti-kriz-zacretje.hr/)**. U slučaju potrebe omogućen je uvid u iste svakim radnim danom u prostorijama Općine Sveti Križ Začretje.**

 Molimo Vas da se zbog važnosti odazovete ovoj sjednici, a u slučaju eventualne spriječenosti javite na broj telefona 049/227-764.

 Za točnost otpravka PREDSJEDNIK

 PROČELNICA OPĆINSKOG VIJEĆA

JEDINSTVENOG UPRAVNOG ODJELA  *Ivica Roginić v.r.*

 *Maja Jerneić Piljek, mag. iur.*

Dostaviti:

1. Ivica Roginić, Švaljkovec 63, Sv. Križ Začretje
2. Darko Mišak, Ulica M. J. Zagorke 9, Sv. Križ Začretje
3. Dražen Čvek, Vrankovec 5 B, Sv. Križ Začretje
4. Juraj Matkun, Klupci Začretski 66, Sv. Križ Začretje
5. Dubravka Mišak Skočaj, Donja Pačetina 1 C, Sv. Križ Začretje
6. Nadica Tenšek, Ulica O. Fizir 1, Sv. Križ Začretje
7. Marko Jelenić, Donja Pačetina 136, Sv. Križ Začretje
8. Mirko Šivalec, Temovec 41, Sv. Križ Začretje
9. Branko Kvež, Sekirišće 78, Sv. Križ Začretje
10. Miljenko Šoštarić, Ulica I. Lovrenčića 10, Sv. Križ Začretje
11. Tomislav Milunović, Mirka Bakliže 1, Sv. Križ Začretje
12. Ivan Grozaj, Kolodvorska 7 A, Sv. Križ Začretje
13. Ivica Mlinarić, Dukovec 26 B, Sv. Križ Začretje
14. Marko Kos,ovdje
15. Maja Jerneić Piljek, ovdje
16. Jasminka Lasić, ovdje
17. Goran Roginić, ovdje
18. Lidija Lisjak, ovdje
19. Željko Kapelac, Zavod za prostorno uređenje Krapinsko- zagorske županije
20. Zagorski radio, Frana Galovića 1 A, Krapina
21. Radio Stubica, Toplička cesta 5
22. Radio “Kaj”, Frana Galovića bb, Krapina,
23. Zagorski list,
24. Pismohrana,ovdje.

**ZAPISNIK**

sa 20. sjednice Općinskog vijeća Sveti Križ Začretje održane dana 02. rujna 2024. godine u prostorijama Općine Sveti Križ Začretje, s početkom u 19.00 sati

**NAZOČNI ČLANOVI OPĆINSKOG VIJEĆA:**

Ivica Roginić, Darko Mišak, Dražen Čvek, Juraj Matkun, Nadica Tenšek, Marko Jelenić, Miljenko Šoštarić, Tomislav Milunović, Ivan Grozaj, Mirko Šivalec i Branko Kvež

**SJEDNICI NISU NAZOČNI**: Ivica Mlinarić (op) i Dubravka Mišak Skočaj (op)

**SJEDNICI SU JOŠ NAZOČNI:**

1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Jasminka Lasić, viši referent za ekonomske poslove
4. Lidija Lisjak, viši referent za upravne i administrativne poslove, zapisničar
5. Gorana Roginić, viši stručni suradnik za financije, proračun i računovodstvo
6. Željko Kapelac, Zavod za prostorno uređenje Krapinsko-zagorske županije

Predsjednik Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke.

Navodi da se sjednica snima i tonski zapis čini sastavni dio zapisnika.

Nadalje, bez rasprave, jednoglasno (sa „ZA“ 11 „PROTIV“ 0, „SUZDRŽAN“ 0) se usvaja sljedeći:

**D n e v n i r e d**

1. Verifikacija zapisnika sa 19. sjednice Općinskog vijeća održane 28.05.2024. godine
2. Vijećnička pitanja
3. Donošenje Polugodišnjeg izvještaja o izvršenju Proračuna Općine Sveti Križ Začretje za 2024. godinu
4. Donošenje Odluke o usvajanju izvješća o radu Općinskog načelnika za razdoblje 01.01.-30.06.2024. godine
5. Odluka o donošenju V. Izmjena i dopuna Prostornog plana uređenja Općine Sveti Križ Začretje
6. Donošenje Odluke o davanju suglasnosti za osnivanje prava služnosti na nekretnini kč.br. 3321, k.o. Donja Pačetina
7. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, kč.br. 1136/9 k.o. Mirkovec te raspisivanju ponovljenog Javnog natječaja
8. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, kč.br. 959/2 k.o. Vrtnjakovec te raspisivanju ponovljenog Javnog natječaja
9. Donošenje Odluke o prodaji nekretnine u vlasništvu Općine Sveti Križ Začretje kč.br. 1653/1 k.o. Pustodol
10. Donošenje Odluke o dodjeli javnih priznanja za 2024 .godinu
11. Pitanja i prijedlozi

**Točka 1.**

**Verifikacija zapisnika sa 19. sjednice Općinskog vijeća održane 28.05.2024. godine**

Predsjednik otvara raspravu po ovoj točci.

Vijećnik Tomislav Milunović navodi da prije nego je napustio sjednicu vođena je diskusija između njega i vijećnika Dražena Čveka. Traži da se prepriča sadržaj te diskusije jer je on tada jasno naveo da je postavio sva pitanja koja je mislio postaviti po svim točkama prije napuštanja sjednice, a ovako ispada da on ne doprinosi radu Općinskog vijeća.

Predsjednik Općinskog vijeća navodi da postoji tonski zapis sa sjednice te ukoliko nešto nije dobro zapisano ispraviti će se.

Vijećnik Tomislav Milunović trži da mu se dostavi tonski zapis sa sjednice Općinskog vijeća.

Vijećnik Juraj Matkun traži da se dopiše što je govorio u raspravi s Ivanom Krogom budući da je predmetno izuzetno važno.

Budući da rasprave nije bilo, predsjednik Općinskog vijeća, Ivica Roginić, daje prijedlog na glasanje te se sa

„ZA“ – 11 (jedanaest)

„PROTIV“ – 0 (nema)

„SUZDRŽAN“ – 0 (nema) donosi:

**ZAKLJUČAK**

**Verificira se zapisnik sa 19. sjednice Općinskog vijeća održane 28.05.2024. godine**

u tekstu koji se prilaže ovom zapisniku i čini njegov sastavni dio

**Točka 2.**

**Vijećnička pitanja**

Vijećnik Miljenko Šoštarić navodi da je već nekoliko puta na prijašnjim sjednicama Općinskog vijeća bilo diskusija po pitanju korištenja parkinga kod groblja za deponij. Postavlja pitanje tko ponovno koristi parking na groblju za deponij kamenog materijala, tko je to dozvolio i pod kojim uvjetima.

Općinski načelnik odgovara da dio kamenog materijala koji se tamo nalazi dodijeljen je jedinici lokalne samouprave, nešto od cesta, nešto od HŽ-a koji će se dalje koristiti za uređenje cesta na području općine. Nije se nikome pogodovalo samo se ukazala prilika da se dobije nešto kamenog agregata koji je zapravo reciklirani kameni agregat.

Vijećnik Miljenko Šoštarić postavlja pitanje na koji način je HŽ to poklonio Općini. Pedeset posto parkinga je nasipano, zar se to stvarno ne može dovesti u red.

Općinski načelnik odgovara da je općina od strane cesta obaviještena o iskopu kamenog agregata s upitom da li ga može deponirati na području općine te da ga općina nadalje može koristiti za svoje potrebe. Dalje odgovara da je izvođač radova u dogovoru s HŽ-om i pitali su da li se može deponirati na području općine, dalje se u priču nije ulazilo. Općina za opisano koristi sjeverniji dio parkinga i to za mješavinu kamenog materijala iz bankina i frezanog asfalta. Dalje navodi da što se tiče HŽ-a da smo svjedoci da su se prilikom gradnje pruge i privatna dvorišta uređivala.

Vijećnik Miljenko Šoštarić navodi da očekuje da će to općinski načelnik prijaviti.

Vijećnik Tomislav Milunović postavlja pitanje koliko mještani naselja Švaljkovec moraju trpjeti da im kamioni prolaze uz kuće. Određeno je da bi kamioni trebali ići po cesti gdje je ulaz na autocestu, benzinska postaja te trgovački centar, no sve češće kamioni koji se ne bi trebali zaustavljati u mjestu prolaze tim dijelom, ulicom Marije Jurić Zagorke te kroz Trg hrvatske kraljice Jelene.

Predsjednik Općinskog vijeća odgovara da na cesti koja prolazi kroz Švaljkovec postoji određeni znak zabrane te da je također svaka tri dana policija kod nadvožnjaka koja predmetno sankcionira.

Vijećnik Branko Kvež postavlja pitanje kada će započeti radovi na izgradnji rotora na raskrižju spojne ceste Zabok-Krapina te daljnji radovi na uređenju dječjeg igrališta u Sekirišću za koje je načelnik rekao da će biti odrađeni od strane Osnovne škole.

Općinski načelnik odgovara da je izgradnja rotora u nadležnosti Hrvatskih cesta. Koliko je općina upućena određena projektno tehnička dokumentacija je usvojena no nije dobivena informacija da li je do kraja proveden postupak nabave te se taj podatak iščekuje u pismenom obliku. Što se tiče izgradnje dječjeg igrališta u naselju Sekirišće temeljem dogovora s ravnateljem, škola će razmotriti što je još sukladno njezinim potrebama potrebno odraditi u narednom periodu.

Vijećnik Branko Kvež postavlja pitanje načelniku što smatra narednim periodom.

Općinski načelnik odgovara da Osnovna škola trenutno očekuje realizaciju projekta za školsko igralište u Svetom Križu Začretju. Sukladno tome se priprema financijska dokumentacija da se projekat može sufinancirati i ravnatelj mora donijeti odluku o hitnosti i prioritetima ulaganja za osnovnu školu. Dalje navodi da on ne može odgovarati u ime ravnatelja što se tiče vremena i datuma.

Vijećnik Mirko Šivalec navodi da je u naselju Temovec na jednoj sporednoj cesti postavljen znak nosivosti 5 tona, čovjek gradi kuću na vrhu ceste i sada je u problemu. Postavlja pitanje radi čega je taj znak postavljen.

Općinski načelnik odgovara da većina cesta na području općine ima postavljen znak nosivosti. Ugovoreni izvođači radova Općine imaju mogućnost da za potrebe sanacije općinskih cesta mogu voziti cestom s postavljenim znakom ograničenja. Što se tiče određivanja nosivosti cesta isto određuje komunalno redarstvo ovisno o načinu na koji je pojedina cesta građena, a sve u cilju da se pokuša sačuvati komunalna infrastruktura općine. Dalje navodi da postoje manji kamioni koji također ne moraju biti puni. Činjenica je da prilikom toga gradnja skuplja, ali to je jedan od načina da se sačuvaju ceste. Provjeriti će još s komunalnim redarom pitanje nosivosti ceste.

**Točka 3.**

**Donošenje Polugodišnjeg izvještaja o izvršenju Proračuna Općine Sveti Križ Začretje za 2024. godinu**

Općinski načelnik daje uvodno obrazloženje po ovoj točci.

Vijećnik Tomislav Milunović postavlja pitanje kada će započeti radovi u naselju Jurici.

Općinski načelnik odgovara da je Ugovor s izvođačem radova potpisan ovaj tjedan te se očekuje početak radova u narednih osam dana.

Vijećnik Tomislav Milunović postavlja pitanje u kojem roku će radovi završiti.

Općinski načelnik odgovara u roku od 45 dana od dana uvođenja u posao.

Budući da daljnje rasprave nije bilo predsjednik Općinskog vijeća, Ivica Roginić, daje prijedlog na glasanje te se sa

„ZA“ – 6(šest)

„PROTIV“ – 2 (dva)

„SUZDRŽAN“ – 3 (tri) donosi:

**Polugodišnji izvještaj o izvršenju Proračuna Općine Sveti Križ Začretje za 2024. godinu**

u tekstu koji se prilaže ovom zapisniku i čini njegov sastavni dio

**Točka 4.**

**Donošenje Odluke o usvajanju izvješća o radu Općinskog načelnika za razdoblje 01.01.-30.06.2024. godine**

Općinski načelnik daje uvodno obrazloženje po ovoj točci.

Vijećnik Miljenko Šoštarić traži pojašnjenje oko većine koja je potrebna za izglasavanje pojedinih točaka dnevnog reda.

Maja Jerneić Piljek navodi da se Polugodišnji izvještaj donosi običnom većinom odnosno većinom glasova prisutnih članova Općinskog vijeća, kao i sve ostale točke dnevnog reda sjednice.

Vijećnik Miljenko Šoštarić navodi da oporbeni vijećnici napuštaj sjednicu slijedom čega Općinsko vijeće neće imati kvorum. Nakon toga traži stanku od pet minuta.

Nakon stanke vijećnik Miljenko Šoštarić navodi da kako je i najavio oporbeni vijećnici napuštaju sjednicu, čime Općinsko vijeće ostaje bez kvoruma. Dalje navodi da kada se okupi većina koju ima Općinski načelnik neka se sazove sjednica Općinskog vijeća.

*U 19.30 sjednicu napuštaju Miljenko Šoštarić, Tomislav Milunović, Ivan Grozaj, Mirko Šivalec i Branko Kvež.*

Predsjednik Općinskog vijeća Ivica Roginić navodi da budući da je pet vijećnika napustilo sjednicu Općinsko vijeće ostalo je bez većine vijećnika potrebnih za donošenje odluka po gore navedenim točkama dnevnog reda. Slijedom navedenog zaključio je sjednicu u 19.35 sati.

 PREDSJEDNIK ZAPISNIČAR

 OPĆINSKOG VIJEĆA

 Ivica Roginić Lidija Lisjak